Brīvā Zeme
"Brīvā Zeme" bija politisks, sabiedrisks un literārs dienas laikraksts latviešu valodā. To izdeva Latviešu zemnieku savienība, no 1936. gada akciju sabiedrība "Zeme". Laikraksta pirmais redaktors bija J. Vārsbergs. 1921. gadā laikrakstā par līdzstrādnieku sāka strādāt J. Druva, 1928. gadā viņš tika apstiprināts par tā redaktoru, lai gan faktiski to vadīja jau no 1922. gada. Laikraksts iepazīstināja ar valdības lēmumiem, publicēja informāciju par notikumiem Latvijā un ārzemēs, materiālus par saeimas darbību, partiju dzīvi, rakstus par vēsturi, ekonomiku, mākslu un sportu. Tika iespiesti latviešu rakstnieku jaunākie darbus, kā arī ārzemju rakstnieku darbu tulkojumi. Pēc 1934. gada 15. maija apvērsuma atbalstīja un slavināja Ulmaņa autoritāro režīmu. 1940. gadā pēc Latvijas okupācijas nonāca komunistu kontrolē - 27. jūnija no darba atbrīvoja toreizējo laikraksta redaktoru H. Zariņu un 9. augusta iznāca laikraksta pēdējais numurs. Jaunā vara uz esošās bāzes sāka izdot savu laikrakstu ar nosaukumu "Brīvais Zemnieks".